CELEX: 62010CN0150
Language: et
Date: 2010-03-29 00:00:00
Title: Kohtuasi C-150/10: Eelotsusetaotlus, mille on esitanud Tribunal de première instance de Bruxelles (Belgia) 29. märtsil 2010 — Bureau d’Intervention et de restitution belge (BIRB) versus Beneo Orafti SA

19.6.2010   
            
            
               ET
            
            
               Euroopa Liidu Teataja
            
            
               C 161/21
            
         
      Eelotsusetaotlus, mille on esitanud Tribunal de première instance de Bruxelles (Belgia) 29. märtsil 2010 — Bureau d’Intervention et de restitution belge (BIRB) versus Beneo Orafti SA
      (Kohtuasi C-150/10)
      (2010/C 161/30)
      Kohtumenetluse keel: prantsuse
      
         Eelotsusetaotluse esitanud kohus
      
      Tribunal de première instance de Bruxelles
      
         Põhikohtuasja pooled
      
      
         Hageja: Bureau d’Intervention et de restitution belge (BIRB)
      
         Kostja: Beneo Orafti SA.
      
         Eelotsuse küsimused
      
      
                  1.
               
               
                  Kas suhkrut tootvale ettevõtjale komisjoni määruse nr 493/2006 (1) artikli 9 põhjal eraldatud üleminekukvoodid jäävad välja ajutise ümberkorraldamiskava alt, mis on kehtestatud nõukogu määrusega nr 320/2006 (2) ja komisjoni määrusega nr 968/2006 (3), millega nähakse ette rakenduseeskirjad, arvestades et:
                  
                              a)
                           
                           
                              nendele kvootidele ei laiene maksustamine ajutise ümberkorraldusmaksega,
                           
                        
                              b)
                           
                           
                              nende eest ei saa ümberkorraldustoetust ja
                           
                        
                              c)
                           
                           
                              need ei ole kvoodid nõukogu määruse nr 320/2006 tähenduses, arvestades selle määruse artikli 2 punktis 6 esitatud määratlust?
                           
                        
            
                  2.
               
               
                  Isegi kui eelnevale küsimusele vastatakse eitavalt, siis kas üleminekukvoodid on täieulatuslikud kvoodid, mis on iseseisvad tavapärastest põhikvootidest, arvestades, et:
                  
                              a)
                           
                           
                              üleminekukvoodid eraldatakse komisjoni määruse nr 493/2006 artikli 9, mitte nõukogu määruse nr 318/2006 (4) artikli 7 alusel;
                           
                        
                              b)
                           
                           
                              üleminekukvootide eraldamise kriteeriumid erinevad tavapäraste põhikvootide eraldamise kriteeriumidest, ja
                           
                        
                              c)
                           
                           
                              üleminekukvoodid on üleminekumeetmed, mille eesmärk on hõlbustada üleminekut vanalt suhkruturu korralt uuele ühenduse suhkruturu korrale, ja neid kohaldatakse seega põhimõtteliselt üksnes turustusaastal 2006/2007?
                           
                        
            
                  3.
               
               
                  Kui ühele (või mõlemale) kahest eeltoodud küsimusest vastatakse jaatavalt, siis kas suhkrut tootval ettevõtjal, kes taotles ümberkorraldamisabi turustusaasta 2006/2007 osas vastavalt nõukogu määruse nr 320/2006 artiklile 3, on õigus kasutada üleminekukvooti, mis talle eraldati turustusaastaks 2006/2007 vastavalt määruse nr 493/2006 artiklile 9?
               
            
                  4.
               
               
                  Kui eelnevale küsimusele vastatakse eitavalt, siis kas kohaldatav karistus võib seisneda ühe osa eraldatud ümberkorraldamisabi ja üleminekukvoodi tagasinõudmises? Kuidas tuleb arvutada komisjoni määruse nr 968 artikli 26 lõikes 1 ette nähtud tagasinõutavat summat ja kõnealuse määruse artiklis 27 ette nähtud karistust juhul, kui suhkrut tootev ettevõtja sai (turustusaasta 2006/2007 osas) ümberkorraldamisabi ja kasutas oma üleminekukvooti (mille eest ümberkorraldamisabi ei antud)?
                  Kas selle summa ja selle karistuse arvutamisel tuleb arvesse võtta kõiki järgmisi asjaolusid või osa nendest:
                  
                              a)
                           
                           
                              tootmisseadmete demonteerimise kulud, mida kandis kõnealune suhkrut tootev ettevõtja;
                           
                        
                              b)
                           
                           
                              kõnealuse suhkrut tootva ettevõtja tavapärase põhikvoodi loovutamisest tulenev kahjum;
                           
                        
                              c)
                           
                           
                              asjaolu, et üleminekukvoot on ühekordne üleminekumeede, mis hõlmab üksnes turustusaasta 2006/2007 toodangut, kuid mis ei ole kohaldatav teiste turustusaastate suhtes (välja arvatud suhkru üleminekukvoodi puhul);
                           
                        
                              d)
                           
                           
                              kas juhul, kui tagasinõutava summa arvutamisel ei võeta arvesse eespool punktides a-c nimetatud asjaolusid, on rikutud proportsionaalsuse põhimõtet?
                           
                        
            
                  5.
               
               
                  Eeltoodud küsimusi arvestamata: millal jõustuvad, st muutuvad taotleja jaoks siduvaks, ümberkorralduskava alusel võetud kohustused?
                  
                              a)
                           
                           
                              Selle turustusaasta alguses, mille eest taotleja esitas ümberkorraldamisabi taotluse?
                           
                        
                              b)
                           
                           
                              Taotluse esitamisel pädevale siseriiklikule asutusele?
                           
                        
                              c)
                           
                           
                              Siis, kui pädev siseriiklik asutus teatab, et taotlus on tunnistatud täielikuks?
                           
                        
                              d)
                           
                           
                              Siis, kui pädev siseriiklik asutus teatab, et taotlus ümberkorraldamisabi saamiseks on vastuvõetav?
                           
                        
                              e)
                           
                           
                              Siis, kui pädev siseriiklik asutus teatab oma otsusest anda ümberkorraldamisabi?
                           
                        Kolmanda võimalusena samas asjas palub ta:
                  
                              —
                           
                           
                              korrigeerida summat, mida BIRB arvutuste tulemusena tagasi nõuab, võttes arvesse Orafti esitatud argumente;
                           
                        
                              —
                           
                           
                              otsustada, et ümberkorralduskavaga seotud rikkumised ei olnud tahtlikud ega raske hooletuse tagajärg.
                           
                        
            
                  6.
               
               
                  Kui ühele (või mõlemale) küsimusele (1. ja 2. küsimusele) vastatakse jaatavalt, siis kas suhkrut tootval ettevõtjal, kellele on turustusaastaks 2006/2007 eraldatud üleminekukvoot, on lubatud kasutada turustusaasta vältel seda kvooti, kuigi sellele ettevõtjale anti alates turustusaastast 2006/2007 ümberkorraldamisabi seoses tema tavapärase põhikvoodiga?
               
            
                  7.
               
               
                  Kui [1., 2. ja 6.] küsimusele vastatakse eitavalt, siis kas liikmesriigi pädeval asutusel on õigus ümberkorralduskavaga seotud kohustuste täitmata jätmise korral nõuda — kumuleeruvalt — tagasi nii ümberkorraldamisabi, määrata karistus vastavalt komisjoni määruse nr 968/2006 artiklitele 26 ja 27 ning nõuda ühtlasi komisjoni määruse (EÜ) nr 967/2006 (5) artiklis 4 ette nähtud ülejäägimaksu, või rikub selline karistuste kuhjumine non bis in idem, proportsionaalsuse ja diskrimineerimiskeelu põhimõtteid?
               
            
         (1)  Komisjoni 27. märtsi 2006. aasta määrus (EÜ) nr 493/2006, millega kehtestatakse üleminekumeetmed suhkrusektori turgude ühise korralduse reformi raames ning muudetakse määrusi (EÜ) nr 1265/2001 ja (EÜ) nr 314/2002 (ELT L 89, lk 11).
      
         (2)  Nõukogu 20. veebruari 2006. aasta määrus (EÜ) nr 320/2006, millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta (ELT L 58, lk 42).
      
         (3)  Komisjoni 27. juuni 2006. aasta määrus (EÜ) nr 968/2006, millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad (ELT L 176, lk 32).
      
         (4)  Nõukogu 20. veebruari 2006. aasta määrus (EÜ) nr 318/2006 suhkrusektori turgude ühise korralduse kohta (ELT L 58, lk 1).
      
         (5)  Komisjoni 29. juuni 2006. aasta määrus (EÜ) nr 967/2006, millega kehtestatakse nõukogu määruse (EÜ) nr 318/2006 (kvooti ületava suhkrutoodangu kohta) üksikasjalikud rakenduseeskirjad (ELT L 176, lk 22).